open-index/open-wikipedia-markdown huggingface dataset:
John Thaw

**John Edward Thaw** () oli englantilainen näyttelijä, joka esiintyi elokuvissa, televisiossa ja teatterissa. Thaw tunnetaan roolistaan komisario Morse *[[Komisario Morse (televisiosarja)|samannimisessä]]* televisiosarjassa.

## Ura

Thaw opiskeli Royal Academy of Dramatic Artissa. Hänen ensimmäinen pääroolinsa televisiossa oli ylikonstaapeli John Mann sarjassa *Redcap* (1964–1966), jota seurasi suurempi läpimurto kovaotteisen komisario Jack Reganin osassa poliisisarjassa *The Sweeney* (1975–1978).

Kolmannen kerran Thaw sai esitettäväkseen poliisin roolin vuonna 1987, jolloin hänestä tuli oluesta pitävä, punaisella Jaguarilla ajava ylikomisario Morse. Morse-sarjaa tehtiin vuosina 1987–2000 yhteensä 33&nbsp;jaksoa, joista osa perustui Colin Dexterin romaaneihin. Thaw sai osastaan Bafta-palkinnot vuosina 1990 ja 1993.

Vuosina 1995–1999 Thaw esitti asianajaja James Kavanaghia sarjassa *Kavanagh QC*.

John Thaw esiintyi myös useissa elokuvissa. Hän näytteli Richard Attenborough’n ohjaamissa elokuvissa *[[Chaplin (elokuva)|Chaplin]]* sekä *[[Huuto vapaudelle]]*, josta hän oli ehdolla parhaan sivuosan Bafta-palkinnon saajaksi.

## Yksityiselämä

Thaw oli naimisissa Sally Alexanderin kanssa, josta hän kuitenkin erosi neljä vuotta myöhemmin. Hän avioitui myöhemmin näyttelijätär Sheila Hancockin kanssa. Thaw’n tytär Abigail Thaw ensimmäisestä ensimmäisestä avioliitosta on näyttelijä.

Vuonna 2004 julkaistussa elämäkerrassaan *The Two of Us: My Life with John Thaw* Hancock kertoi Thawn 1970-luvun lopulta asti sairastaman alkoholismin vaikuttaneen heidän elämäänsä ja aiheuttaneen katkoksia Thawn uralla. Thawn toipui alkoholismistaan ennen kuolemaansa.

Thaw nimitettiin Brittiläisen imperiumin komentajaksi vuonna 1994.

Thaw kuoli ruokatorven syöpään.

## Valikoitu filmografia

;Elokuvat
* *[[Kaikista kapinallisin]]* (1962)
* *[[Viimeiseen veripisaraan]]* (*The Last Grenade*, 1969)
* *[[Vampyyrin kosto]]* (*The Abominable Dr. Phibes*, 1971)
* *[[Ruoho laulaa]]* (*The Grass is Singing*, 1981)
* *[[Kiistetty oikeus]]* (1987)
* *[[Huuto vapaudelle]]* (1987)
* *[[Chaplin (elokuva)|Chaplin]]* (1992)

;Televisio
* *Redcap* (1964–1966)
* *The Sweeney* (1975–1978)
* *[[Komisario Morse (televisiosarja)|Komisario Morse]]* (1987–2000)
* *[[Kavanagh QC]]* (1995–1999)
* *Lasinen elämä* (2001)

## Lähteet
Erogeeninen alue

**Erogeeninen alue** on kehossa oleva alue, jonka koskettelu ja hyväily tuottaa seksuaalista mielihyvää. Erogeeniset alueet ovat herkkiä kosketukselle, koska niissä on paljon sensorisia hermopäätteitä. Erogeenisten alueiden koskettelusta voi seurata monimutkaisia fysiologisia reaktioita, joihin liittyy oksitosiinin erityksen lisääntyminen aivolisäkkeestä, mikä herkistää ihoa ja lisää sukuelinten tuntoherkkyyttä.

Erogeenisia alueita on useimmilla naisilla esimerkiksi korvalehdissä, kaulalla, hartioissa, niskassa, kyynärtaipeissa, kainaloissa, ristiselässä, navassa, reisien sisäpinnoilla, nänneissä, varpaissa, sormissa, sukupuolielimissä sekä välilihan ja peräaukon seudulla. Häpykieli on naisen erogeenisin alue. Toinen erityisen erogeeninen kohta on G-piste emättimen etuseinämässä.

Miehen erogeenisia alueita ovat sukuelimet, nännit, niska, kaula, hartiat, reisien sisäpinnat, välilihan ja peräaukon seutu, varpaat ja sormet. Peniksen pää on kaikkein erogeenisin alue.

Vuonna 2013 julkaistun yhdysvaltalaisen tutkimuksen mukaan erogeeniset alueet ovat lähes samat kaikilla ihmisillä sukupuolesta ja seksuaalisesta suuntautumisesta riippumatta. Kaikkein erogeenisimmat alueet olivat tutkimuksen mukaan sukupuolielimet, huulet, korvat, sisäreidet ja olkapäät. Sen sijaan jaloissa ei ole erogeenisia alueita.

## Katso myös
* Esileikki

## Lähteet
* 
### Viitteet
Ruotsinpuoliverinen

**Ruotsinpuoliverinen** eli **SWB** () on Ruotsista kotoisin oleva puoliverinen. Rotu jalostettiin käyttämällä arabianhevosia sekä saksalaisia puoliverirotuja, joista eniten vaikuttivat trakehnenin- ja hannoverinhevoset. Kaarle X Kustaa perusti 1600-luvun puolivälissä Malmöhön Flyingen kuninkaallisen siittolan, jossa rotua alettiin jalostaa Ruotsin hovin ja armeijan ratsuhevoseksi.

## Ominaisuudet
Ruotsinpuoliveriset ovat säkäkorkeudeltaan 155–170&nbsp;cm. Väreinä hyväksytään kaikki yksiväriset. Rakenteeltaan ruotsinpuoliveriset ovat keskimäärin hieman suomenpuoliverisiä raskaampia mutta sopusuhtaisia. Runko on syvä, takaosa voimakas ja jalat terveet. Luonne on tasainen ja kiltti.

Ruotsinpuoliveriset ovat menestyneet kilparatsuina kansainvälisesti erittäin hyvin. Varsinkin kouluratsastuksessa ne ovat suosittuja, sillä erityisesti voimakas takaosa tekee ruotsinpuoliverisestä loistavan kouluhevosen. Ruotsinpuoliveriset menestyvät myös este- ja kenttäratsastuksessa ja niitä käytetään myös vaunuhevosina.

## Aiheesta muualla
*Ruotsinpuoliverinen Hevosmaailma.netissä 
*Ruotsinpuoliverisen rotujärjestö Ruotsissa
Robert Taylor (näyttelijä)

**Robert Taylor**, oikealta nimeltään **Spangler Arlington Brugh**, (5. elokuuta 1911 Filley, Nebraska – 8. kesäkuuta 1969 Santa Monica, Kalifornia) oli yhdysvaltalainen näyttelijä. Häntä pidettiin yhtenä sukupolvensa suurimmista näyttelijöistä, ja hän oli tunnettu komeudestaan; mustista hiuksistaan ja sinisistä silmistään. Hänet tunnettiin lempinimellä ”täydellisen miehen profiili”.

## Ura
Taylor teki elokuvadebyyttinsä vuonna 1934. Hänen uransa kulta-aikaa olivat 1930- ja 1940-luvut, jolloin ilmestyivät hänen kuuluisimmat elokuvansa, kuten *[[Lääkärin omatunto]]* (*Magnificent Obsession*, 1935) jossa vastanäyttelijänä oli Irene Dunne, *[[Kamelianainen (vuoden 1936 elokuva)|Kamelianainen]]* (*Camille*, 1936), jossa hänen vastanäyttelijöinään olivat Greta Garbo ja Lionel Barrymore, ja *[[Sumujen silta]]* (*Waterloo Bridge*, 1940), jossa hänen vastanäyttelijänään oli Vivien Leigh. Viimeksi mainittu oli Taylorin oma suosikki elokuvauraltaan. 1950-luvulla ikä alkoi jo näkyä Taylorin kasvoilla ja elokuvaroolien saaminen vaikeutui. Hän näytteli kuitenkin aina kuolemaansa asti.

## Yksityiselämä
Taylor oli kaksi kertaa naimisissa, ensin näyttelijä Barbara Stanwyckin kanssa vuodet 1939–1951 ja sitten Ursula Thiessin kanssa vuodesta 1954 aina kuolemaansa asti. Ursulan kanssa hänellä oli kaksi lasta. Hän kuoli keuhkosyöpään. Hän on saanut elokuvaurastaan tähden Hollywood Walk of Famelle.

## Valikoitu filmografia

* *[[Lääkärin omatunto]]* (1935)
* *[[Kamelianainen (vuoden 1936 elokuva)|Kamelianainen]]* (1936)
* *[[Nykyaikainen Pompadour]]* (1936)
* *[[Hänen veljensä vaimo]]* (1936)
* *[[Nuori lurjus rakastuu]]* (1937)
* *[[Salainen tehtävä]]* (1937)
* *[[Rakastunut ylioppilas]]* (1938)
* *[[Kolme toverusta]]* (1938)
* *[[Sumujen silta]]* (1940)
* *[[Billy the Kid]]* (1941)
* *[[Väärin eletty vapaus]]* (1941)
* *[[Kohtaaminen]]* (1941)
* *[[Bataan-partio]]* (1943)
* *[[Salattuja tunteita]]* (1946)
* *[[Houkutus (vuoden 1949 elokuva)|Houkutus]]* (1949)
* *[[Quo Vadis]]* (1951)
* *[[Naiskaravaani]]* (1951)
* *[[Ivanhoe]]* (1952) 
* *[[Pyöreän pöydän ritarit (elokuva)|Pyöreän pöydän ritarit]]* (1953)
* *[[Ratsasta, vaquero!]]* (1953)
* *[[Polttavat katukivet]]* (1954)
* *[[Viimeinen kaksintaistelu]]* (1958) 
* *[[Chicagon yöperhoset]]* (1958)
* *[[Yöllistä kauhua]]* (1964)

## Aiheesta muualla

* 
* Robert Taylor NNDB:ssä
Vandaalit (täsmennyssivu)

**Vandaali** tai **vandaalit** voi tarkoittaa:
* vandaalit, germaaninen kansa
* vandaali, vandaalien puhuma kieli
* Vandaalit, punk-yhtye
* vandaali, ilkivallan tekijä.
Slave I

**Slave I** on *[[Tähtien sota]]* -univerumista tuttu avaruusalus, joka kuului galaksin parhaalle palkkionmetsästäjälle, Jango Fettille.  Jangon kuoltua alus periytyi Boba Fettille, joka oli Jango Fettin täydellinen klooni ja jota hän kasvatti poikanaan. Jango Fettin alus on Kuat-OY:n tuliruiskuluokan torjuntahävittäjän prototyyppi, joka on suunniteltu partioalukseksi Oovo-IV vankilaplaneetalle.  Boba Fett järkeili, että galaksin paatuneimpien rikollisten vartiointiin suunniteltu alus sopisi mainiosti hänen epätavalliseen ammattiinsa.

## Lähteet

## Aiheesta muualla
Slave I Jedipediassa
Toimialan taloustiede

**Toimialan taloustiede** () on taloustieteen ala, joka tutkii yritysten strategista päätöksentekoa sekä markkinarakenteita. Usein tarkastelun kohteena ovat epätäydellisen kilpailun muodot.

Tyypillisimmin tutkittavia markkinamuotoja ovat monopoli, duopoli ja muut oligopolitilanteet. Lisäksi tutkimussuunta tarkastelee esimerkiksi tuotedifferentaation, hintadiskriminaation, yritysjärjestelyiden ja kartellien sekä markkinoille tulo- ja poistumisesteiden vaikutuksia markkinoiden toimintaan ja tasapainoon.

Toimialan taloustieteen teoria on valtavirraltaan sovellettua peliteoriaa. Myös empiirisellä tutkimuksella on vahvat perinteet tutkimussuunnan sisällä. Taloustieteen sisäisessä jaottelussa  toimialan taloustiede lukeutuu osaksi mikrotalousteoriaa ja sillä on useita liittymäkohtia esimerkiksi informaatiotaloustieteeseen sekä kilpailupolitiikkaan.

Tunnettuja toimialan taloustieteen tutkijoita ovat muiden muassa Oz Shy, Jean Tirole sekä suomalainen Bengt Holmström.

## Kirjallisuutta
*
*
Antti Malinen

**Antti Malinen** (3. marraskuuta 1979) on suomalainen lentopalloilija, joka on edustanut SM-liigassa Kempeleen Lentopalloa sekä oululaisia Ettaa ja Sun Volleyta. Hän on pelannut pääsarjassa 316 ottelua.

Malinen on pelannut urallaan Kempeleen ja Sun  Volleyn lisäksi muun muassa Alavieskan Virissä ja lentopalloseura Ettassa. Ettassa Malinen pelasi SM-liigassa siihen asti kunnes Etta putosi liigasta 2005. Kaudella 2006 Malinen oli nostamassa Kempeleen Lentopalloa SM-liigaan. Kempele voitti kauden aikana yhtä lukuun ottamatta kaikki pelinsä ja eteni ylivoimaisesti SM-liigaan. Malinen kuului usean vuoden ajan SM-liigan keskitorjujien parhaimmistoon ja oli tärkeä lenkki Kempeleen joukkueessa.

## Lähteet
Ilmasipuli

**Ilmasipuli** (*Allium cepa* Proliferum-ryhmä, syn. *Allium cepa* var. *viviparum*) on monivuotinen sipuli. Se kehittää sipuleita sekä maanalaiseen varteensa että varsiensa latvoihin. Ilmasipuli talvehtii Suomen oloissa. Optimaalinen ilmasipulin kasvupaikka on aurinkoinen ja hyvin lannoitettu.

Kasvin meheviä varsia käytetään ruohosipulin tavoin. Latvaan kasvavista pikkusipuleista voi kasvattaa uusia taimia.

## Lähteet

 

## Aiheesta muualla

*Ilmasipuli - VirtuaaliAMK
Juho Rajala

**Juho Rajala** (s. 6. elokuuta 1985) on suomalainen lentopallovalmentaja ja entinen lentopalloilija, pelipaikaltaan libero.

Rajala toimii lentopallon mestaruusliigan Vantaa Ducksin päävalmentajana kaudella 2019–2020. Tätä ennen hän toimi valmentajana naisten 1-sarjassa kolmen kauden ajan eri seuroissa.

## Peliura

Rajala on Oulunsalosta kotoisin oleva liberopelaaja. Rajala edusti Oulunsalon Vasamaa koko junioriuransa ajan. 

Miesten Lentopallon Mestaruusliigassa Rajala debytoi 1.10.2003 oululaisen Ettan riveissä Perungan Poikia vastaan. Ettassa Rajala pelasi 2003–2005. Seuraavat kaksi kautta 2005–2007 Rajala pelasi Raision Loimussa ennen siirtymistään vuonna 2007 Kempeleen Lentopalloon. Kahden Kempeleen kauden jälkeen ura jatkui seuran nimenvaihdon myötä Sun Volleyssa seuraavat kolme kautta tuoden tuplamestaruuden 2010.

Raision Loimuun Rajala siirtyi takaisin kaudeksi 2012–2013. Hänet valittiin kauden ensimmäiseen kuukauden tähdistöön liberoksi syys-lokakuussa. Rajala jatkoi kaudella 2013–2014 Raision Loimun riveissä, Lentopallon Mestaruusliigassa, jonka jälkeen hän siirtyi Ettaan, jossa päätti peliuransa kauteen 2015–2016. Rajala valittiin myös  Suomen miesten lentopallomaajoukkueeseen keväällä 2013.

Lisäksi Rajala on edustanut aikuisten sarjatasoilla nuorten maajoukkuetta, kun hän opiskeli Kuortaneen valtakunnallisessa valmennuskeskuksessa. Kuortaneella opiskellessaan Rajala edusti nuorten maajoukkuetta 1-sarjassa. 

## Saavutukset
* SM-liigan all-stars libero 2010
* SM-kulta 2010
* Suomen Cupin kultaa 2009
* Suomen Cupin hopeaa 2005
* Mestaruusliigan kuukauden tähdistössä syys-lokakuussa 2012

## Joukkueet

* 2001–2003 Kempeleen Pyrintö (1-sarja)
* 2003–2005 Etta (SM-Liiga)
* 2005–2007 Raision Loimu (SM-liiga)
* 2007–2009 Kempeleen Lentopallo (SM-liiga)
* 2009–2012 Sun Volley, Oulu (SM-liiga)
* 2012–2014 Raision Loimu (Mestaruusliiga)
* 2014–2016 Etta (Mestaruusliiga)

## Lähteet
Anton Praetorius

**Anton Praetorius** (1560 Lippstadt – 6. joulukuuta 1613 Laudenbach) oli saksalainen pappi, reformoitua uskontoa edustanut teologi ja kirjailija. Hän tuli tunnetuksi noitavainojen ja kidutuksen vastustajana. Avioliitosta 1586 Maria Praetoriuksen kanssa hänellä oli yksi poika. 

## Elämä

Dittelsheimin ensimmäisenä reformoituna pappina Praetorius kirjoitti 1595 latinankielisen selvityksen Heidelbergin linnan kuuluisasta ”Ensimmäisestä Suuresta Tynnyristä”. Vuonna 1596 Praetorius nimitettiin ruhtinaan hovisaarnaajaksi (läheinen Frankfurt am Main), ja vuotta myöhemmin ruhtinas nimitti hänet noitatuomioistuimen jäseneksi. 

Praetorius protestoi noituudesta syytettyjen kidutusta vastaan. Hänen ansiotaan oli, että eräs noituudesta syytetty nainen päästettiin vapaaksi ja syyte häntä vastaan peruutettiin. Kysymyksessä on tähän mennessä ainoa historiasta tunnettu tapaus, jossa pappi oli se, joka lopetti epäinhimillisen kidutuksen ja esti "oikeinkäynnin". Praetorius menetti hovisaarnaajan paikkansa, ja hänestä tuli 1598 pappi Laudenbachin kylään. 

Poikansa Sculteruksen nimissä hän julkaisi 1598 noitavainoa ja kidutusta vastustavan kirjan "Gründlicher Bericht von Zauberey und Zauberern ('Perusteellinen selvitys taikuudesta ja taikureista'). Kirjan toista painosta vuonna 1602 julkaistaessa Praetorius rohkeni käyttää omaa nimeään kirjan kirjoittajana. 1613 samasta kirjasta ilmestyi kolmas painos, johon hän kirjoitti henkilökohtaisen alkulauseen. Praetoriuksen kuoleman jälkeen tuntemattomat henkilöt julkaisivat kirjasta jälkimaailmalle vielä neljännenkin painoksen.

## Praetoriuksen teoksia
* Vas Heidelbergense, Heidelberg (Heidelbergin linnan "Suuresta Tynnyristä"), 1595
* Gründlicher Bericht von Zauberey vnd Zauberern (Perusteellinen selvitys taikuudesta ja taikureista), kirjoittanut Joannem Scultetum Westphalo-camensem, 1598 (Joannem Scultetus on Anton Praetoriuksen käyttämä peitenimi)
* Gründlicher Bericht von Zauberey vnd Zauberern: kurtz und ordentlich erkläret durch Antonium Praetorium, 1602 (Perusteellinen selvitys taikuudesta ja taikureista Antonium Praetoriumin lyhyesti ja tarkasti selittämänä)
* Uusia painoksia samasta kirjasta 1613 ja 1929
* De Sacrosanctis Sacramentis novie foederis Jesu Christi, 1602, (Oppi pyhistä sakramenteista)

## Lähteet
* Hartmut Hegeler: Anton Praetorius, Kämpfer gegen Hexenprozesse und Folter, Unna 2002,  (Anton Praetoriuksen historiallinen biografia)
* Hartmut Hegeler ja Stefan Wiltschko: Anton Praetorius und das 1. Große Fass von Heidelberg, Unna 2003,  (Heidelbergin linnan Suuresta Tynnyristä; sisältää myös Burghard Schmanckin latinalaisen tekstin käännöksen)

## Aiheesta muualla
* Tietoa Anton Praetoriuksesta ja kirjallisuuslähteitä
* Anton Praetorius ja Heidelbergin linnan ensimmäinen Suuri Tynnyri 
* Praetoriuksen vuodelta 1613 peräisin oleva saksalainen alkuperäisteksti
Didelphodon

**Didephodon** oli myöhäisellä liitukaudella elänyt pussieläinsuku, joka löydettiin vuonna 1889. Se oli erikoistunut rosvoamaan dinosaurusten munia ja vastakuoriutuneita poikasia. Tämä noin kymmenkiloinen pussieläin oli yksi suurimmista mesotsooisella kaudella eläneistä nisäkkäistä, vaikka ei ollutkaan kuin virginianopossumin kokoinen.


The Childrens Museum of Indianapolis - Didelphodon mandible.jpg|*Didelphodon voraxin* leukaluu Indianapolisin lastenmuseossa, Yhdysvalloissa
Sauber C15

**Sauber C15** oli Leo Ressin suunnittelema Formula 1 -auto, jolla Sauber-talli kilpaili kaudella 1996. Siinä oli voimanlähteenä Fordin Zetec-R moottori. Autoa ajoivat Heinz-Harald Frentzen, jolle kausi oli Sauberilla jo kolmas ja Benettonilta siirtynyt Johnny Herbert.

Sauber sai ajokkeihinsa uudet V10-moottorit, kun vielä viime kaudella talli käytti kahdeksansylinterisiä voimanlähteitä. Uudet Zetec-R V10-moottorit osoittautuivat kuitenkin odotettua heikommiksi ja talli keräsi ainoastaan 11 MM-pistettä ja yhden palkintosijan.

Tallin kuljettajat osoittivat kuitenkin hyviä otteita. Frentzen oli hieman Herbertiä nopeampi, mutta Herbert saavutti tallin historian toisen palkintosijan ajamalla maaliin kolmantena Monacon GP:ssa. Frentzen ajoi silloin neljänneksi.

Sauber sijoittui C15-autollaan valmistajien mestaruussarjassa seitsemänneksi 11 pisteellä.

## Formula 1 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta.

## Lähteet

## Aiheesta muualla

* Sauber C15 - The Formula One DataBase 
* Sauber C15 - ChicaneF1
* Sauber C15 - F1Olivier
Cutting Crew

**Cutting Crew** on vuonna 1985 Englannissa perustettu pop/rockyhtye. Yhtye on toiminut vuosina 1985–1993 ja uudella kokoonpanolla vuodesta 2006 alkaen.

## Historia
Cutting Crew’n perustivat Englannissa vuonna 1985 kitaristi Kevin MacMichael ja laulaja Nick Van Eede. He olivat tavanneet Halifaxissa Kanadassa omien yhtyeidensä kiertueella. Kaksikko äänitti Englannissa demon ja sai levytyssopimuksen Siren Recordsin kanssa. Vuonna 1986 yhtyeeseen liittyivät basisti Colin Farley ja rumpali Martin Beedle. Kaikki neljä olivat jo kokeneita muusikkoja.

Yhtyeen ensimmäinen albumi *Broadcast* (1986) sai vaihtelevia arvosteluja, mutta sen ensimmäinen single ”(I Just) Died in Your Arms” nousi listaykköseksi muun muassa Yhdysvalloissa. Yhtye lähti maailmankiertueelle esiintyen The Banglesin, Starshipin sekä Huey Lewis and the Newsin lämmittelijänä.

Yhtyeen seuraavat albumit *The Scattering* (1989) ja *Compus Mentus* (1992) eivät menestyneet esikoisalbumin tavoin, ja yhtye lopetti vuonna 1993. Yhtye palasi yhteen uudella kokoonpanolla vuonna 2006 ja julkaisi albumin *Grinning Souls*.

## Alkuperäinen kokoonpano
* Nick Van Eede – laulu, rytmikitara ja kosketinsoittimet
* Kevin MacMichael – soolokitara ja taustalaulu
* Colin Farley – basso ja taustalaulu
* Martin Beedle – rummut ja taustalaulu
* Tony Moore – kosketinsoittimet

## Diskografia
### Albumit
**[[Broadcast (Cutting Crew’n albumi)|Broadcast]]* (1986)
**[[The Scattering]]* (1989)
**[[Compus Mentus]]* (1992)
**[[The Best of Cutting Crew]]* (2003, kokoelma)
**[[Grinning Souls]]* (2005)
**[[Add To Favourites]]* (2015)

### Singlet
**[[(I Just) Died in Your Arms]]* (1986)
**I've Been In Love Before* (1987)
**One For The Mockingbird* (1987)
**Any Colour* (1987)
**(Between A) Rock And A Hard Place* (1989)
**The Scattering* (1989)
**Everything But My Pride* (1989)
**The Last Thing* (1990)
**If That's the Way You Want It* (1992)
**Hard on You* (2005)
**Till the Money Run$ Out* (2015)
**(I Just) Died in Your Arms (Orchestral Version)* (2020)
**One for the Mockingbird (Orchestral Version)* (2020)
**Everything But My Pride (Orchestral Version)* (2021)

## Lähteet

## Aiheesta muualla
* Yhtyeen kotisivut
Sami Koivunen

**Sami Koivunen** (s. 14. helmikuuta 1987) on suomalainen lentopalloilija, pelipaikaltaan keskitorjuja. Koivunen pelaa kaudella 2012–2013 Raision Loimussa. Koivunen on opiskellut Kuortaneen urheilulukiossa.

## Seurat
* 2004-2005 Kuortaneen Urheiluopisto (2-sarja)
* 2005-2006 Kuortaneen Urheiluopisto (1-sarja)
* 2006-2007 Kimmo-Volley, Lahti (1-sarja)
* 2007-2008 Vammalan Lentopallo
* 2008-2009 Vammalan Lentopallo
* 2010-2011 Säkylän Urheilijat (1-sarja)
* 2011-2012 Liedon Parma (1-sarja), Raision Loimu

## Saavutukset
*SM-pronssi 2008

## Lähteet
Justin Somper

**Justin Somper** on englantilainen nuortenkirjailija. Hän syntyi St Albansissa ja kävi Warwickin yliopistoa. Hän työskentelee suhdetoimintakonsulttina ja koettaa työnsä ohella kirjoittaa. *[[Vampiraatit]]*-sarjan ensimmäinen osa *Vampiraatit – Kirottujen laiva* julkaistiin vuonna 2005 ja se sai muun muassa koululaisten jakaman KS3 Explores -lastenkirjapalkinnon.

## Teokset

### Suomennetut teokset

**[[Vampiraatit: Kirottujen laiva]]* (Gummerus, 2005)
** Vampiraatit: Verinen vuoksi *(Gummerus, 2008)*
** Vampiraatit: Kuoleman Kapteeni (Gummerus, 2009)

### Suomentamattomat teokset

;Vampirates
* *Vampirates: Black Heart* (2009)
* *Vampirates: Empire of Night* (2010)
* *Vampirates: Immortal War* (2011)
;Allies & Assassins
* *Allies & Assassins* (2013)
* *A Conspiracy of Princes* (2015)

## Aiheesta muualla
* Vampiraatit-sarjan kotisivut 
* Justin Somper Fantastic Fiction -sivustolla
* Reetta Saine: Vampiraatit – Kirottujen laiva . Pirkkalan kunnankirjaston kirjaesittelyt.
Waseca Subdivision

**Waseca Subdivision** on Canadian Pacific Railwayn hallinnoima, ylläpitämä ja liikennöimä rautatieosuus Minnesotan osavaltion eteläosassa Yhdysvalloissa. Itä-länsisuuntainen rataosuus oli aiemmin osa Dakota, Minnesota and Eastern Railroadin päärataa, ja se yhdistää Winonan kaupungin Wasecan kaupunkiin.

Rataosalla on vain tavaraliikennettä. Rautatieliikenteen ohjaus tapahtuu radiopuhelimitse annettavien liikkumislupien turvin. Varsinaisia turvalaitteita tai opastimia ei ole. Winonan ratapihaa hallinnoi Union Pacific Railroad.

Rataosuuden on alun perin rakentanut Chicago and North Western Railway ja se myytiin Dakota, Minnesota and Eastern Railroadille, kun Chicago and North Western Railway fuusioitui Union Pacific Railroadin kanssa. Rataosuus siirtyi Canadian Pacific Railwaylle vuonna 2008, kun se hankki omistukseensa koko Dakota, Minnesota and Easternin osakekannan.

## Aiheesta muualla
* Dakota, Minnesota and Eastern: harrastajan tietosivut 
** Rataosaselostus: Waseca Subdivision
Autobiography

**Autobiography** on yhdysvaltalaisen pop/rock-laulaja Ashlee Simpsonin ensimmäinen studioalbumi. Se julkaistiin yhdysvalloissa 20. heinäkuuta 2004. Sen ensimmäinen single oli "Pieces Of Me", jolla Simpson pääsi oikein kunnolla kuuluisuuteen. Toinen single oli "Shadow", joka kertoo Ashleen elämästä ja millaista hänellä on olla isosiskonsa Jessican varjossa. Kolmas ja viimeinen single oli "La La", joka menestyi yhtä hyvin kuin edelliset julkaisut.

## Kappalelista
# "Autobiography" (Simpson, Kara DioGuardi, John Shanks) – 3:34
# "Pieces of Me" (Simpson, DioGuardi, Shanks) – 3:37
# "Shadow" (Simpson, DioGuardi, Shanks) – 3:57
# "La La" (Simpson, DioGuardi, Shanks) – 3:42
# "Love Makes the World Go Round" (Simpson, Shanks) – 3:45
# "Better Off" (Simpson, DioGuardi, Shanks) – 3:27
# "Love Me for Me" (Simpson, Shelly Peiken, Shanks) – 3:27
# "Surrender" (Simpson, DioGuardi, Shanks) – 3:20
# "Unreachable" (Simpson, Stan Frazier, Steve Fox, Robbie Nevil, Billy Mann) – 3:53
# "Nothing New" (Simpson, DioGuardi, Shanks) – 3:06
# "Giving It All Away" (Simpson, John Feldmann) – 2:56
# "Undiscovered" (Simpson, Shanks) – 4:56
# "Harder Everyday" (Simpson, Feldmann, Benji Madden) - 3:30
I Am Me

**I Am Me** on yhdysvaltalaisen pop/rock-laulaja Ashlee Simpsonin toinen studioalbumi, joka julkaistiin Yhdysvalloissa 18. lokakuuta 2005. Sen ensimmäinen single oli "Boyfriend", joka menestyi hyvin. Toinen single oli "L.O.V.E.", joka menestyi yhtä hyvin kuin edeltäjänsä. Kolmas single oli "Invisible", mutta se ei ollut tällä albumilla.

## Kappaleet
(kaikki kappaleet kirjoittaneet Kara DioGuardi, John Shanks, ja Simpson)

# "Boyfriend" – 3:00
# "In Another Life" – 3:48
# "Beautifully Broken" – 3:16
# "L.O.V.E." – 2:34
# "Coming Back For More" – 3:30
# "Dancing Alone" – 3:55
# "Burnin Up" – 3:57
# "Catch Me When I Fall" – 4:02
# "I Am Me" – 3:18
# "Eyes Wide Open" – 4:10
# "Say Goodbye" – 4:15
Alan J. Pakula

**Alan Jay Pakula** (7. huhtikuuta 1928 New York – 19. marraskuuta 1998 New York) oli yhdysvaltalainen elokuvaohjaaja, -tuottaja ja -käsikirjoittaja, joka tunnettiin erityisesti rikoselokuvan ja poliittisen salaliittotrillerin parissa tekemästään työstä. Hänen tunnettuja ohjaustöitään ovat *[[Klute – rikosetsivä]]*, *[[Sofien valinta]]* ja *[[Presidentin miehet]]*.

Pakula syntyi puolanjuutalaisten vanhempien perheeseen, ja hän opiskeli Yalen yliopistossa. Hän harkitsi psykoanalyytikon uraa mutta kiinnostui näyttelijöiden ohjaamisesta ylioppilasteatterissa. Hän aloitti elokuvauransa Warner Brothersin animaatioyksikössä assistenttina vuonna 1948.

Pakula sai surmansa auto-onnettomuudessa ollessaan palaamassa New Yorkin Manhattanilta kotiinsa Long Islandille. 

## Filmografia

## Lähteet

## Kirjallisuutta
* 

## Aiheesta muualla
* 
*
Paul Osipow

**Paul Osipow** (s. 11. kesäkuuta 1939 Kymi)  on suomalainen taidemaalari ja näyttelijä. 

## Henkilöhistoria
Osipowin vanhemmat olivat käyttöpäällikkö Igor Osipow ja Elna Arponen. Hänen puolisonsa vuodesta 1961 oli keramiikkataiteilija, kuvanveistäjä Anna-Maria Osipow, avioliitto päättyi eroon 1980-luvun alussa. Osipow opiskeli maalaamista Suomen Taideakatemian koulussa vuosina 1958–1962, Vapaassa taidekoulussa vuonna 1960 ja Teksasin yliopistossa vuosina 1975–1976. Hän on toiminut useaan otteeseen opettajana taidealan oppilaitoksissa Suomessa, samoin kuin vt. professorina Tukholman taideteollisessa korkeakoulussa. Hän on Teksasin osavaltion kunniakansalainen. Osipow sai valtion 15-vuotisen taiteilija-apurahan 1985, prinssi Eugenin mitali hänelle myönnettiin 1989.

## Taiteellinen toiminta
### Maalaustaide
Osipowin läpimurto tapahtui vuonna 1966 järjestetyssä Nuorten näyttelyssä. Siellä oli esillä Osipowin urbaania elämää kuvaavia popmaalauksia, jotka saivat paljon kiitosta. Hänen maalauksensa ovat muuttuneet paljon tuosta ajasta ja nykyään hänen teoksiaan onkin vaikea luokitella minkään tietyn taidesuuntauksen mukaan. Suomen ja Euroopan lisäksi hänen taulujaan on ollut esillä eri näyttelyissä Yhdysvalloissa, Japanissa ja Israelissa. 

### Elokuvataide
1960- ja 1970-luvuilla Osipow näytteli myös muutamissa elokuvissa. Hänellä oli pääosa Risto Jarvan läpimurtoelokuvassa *[[Työmiehen päiväkirja]]* (1967) ja Matti Kassilan Aila Meriluoto -filmatisoinnissa *[[Haluan rakastaa, Peter]]* (1972). Tosin jälkimmäisen elokuvan kohdalla ohjaaja ei ollut tyytyväinen Osipowin ääneen, joten näyttelijä Matti Oravisto sai dubata hänen repliikkinsä. Osipowilla oli rooli myös niin ikään Risto Jarvan ohjaamissa elokuvissa *[[Kun taivas putoaa...]]*(1972) sekä *[[Mies, joka ei osannut sanoa ei]]* (1975).

## Lähteet

## Aiheesta muualla
* 
* Paul Osipowin haastattelu Porin taidemuseon sivuilla
Charmian Hussey

**Charmian Hussey** on englantilainen kirjailija. Hän on tunnettu kirjasta *[[Salaisuuksien laakso]]*, jonka hän kirjoitti alun perin pojalleen, mutta käsikirjoitus unohtui ullakolle. Sittemmin hän julkaisi sen omakustanteena. Lontoolainen kustannusyhtiö julkaisi mhyöhemmin uuden painoksen.

Husseyn ura alkoi Lontoossa, hän oli kuuluisimpien muotihuoneiden mannekiinina. Myöhemmin hän opiskeli arkeologiksi ja osallistui kaivauksiin Englannissa ja Lähi-idässä. Nykyisin hän asuu miehensä kanssa Cornwallissa ja viljelee siellä maata. Luonnon ja erityisesti sademetsien suojelu on edelleen lähellä hänen sydäntään.

## Teokset
* *Salaisuuksien laakso* (2005)

## Aiheesta muualla
* Charmian Husseyn haastattelu. 
* 
* Maria Loikkanen: Vaihtelevan tasoista viihdettä lapsille ja nuorille . Uusi nainen 6/2005. (PDF)
Muriel Duckworth

**Muriel H. Duckworth** CM (31. lokakuuta 1908 Austin, Québec, Kanada – 22. elokuuta 2009 Magog, Québec, Kanada) oli kanadalainen feministi ja rauhanaktivisti. 

Duckworth perusti useita sosiaalisia toimintaryhmä ja johti eri hyväntekeväisyysjärjestöjä kuten Kanadan Oxfamia. Vannoutuneena pasifistina hän osallistui toisen maailmansodan vastaisiin mielenosoituksiin ja tuki vietnamilaisia naisia Vietnamin sodan aikana. Hän siirtyi anglikaanisesta kirkosta kveekarien jäseneksi, koska kveekarit tuomitsevat jyrkästi kaiken väkivallan.

Duckworth ylennettiin vuonna 1983 Kanadan ritarikunnan jäseneksi. Hän sai useita kunnianosoituksia Kanadan eri yliopistoista. Vuonna 1991 hänelle myönnettiin Pearsonin rauhanmitali.

## Lähteet
Mika Ääritalo

**Mika Ääritalo** (s. 25. heinäkuuta 1985 Turku) on suomalainen jalkapalloilija, joka pelasi vuonna 2020 päättyneellä pelaajaurallaan pääasiassa Turun Palloseurassa. Hän edusti Veikkausliigassa myös FC Lahtea ja Kuopion Palloseuraa sekä pelasi ulkomailla Saksassa ja junioritasolla Englannissa. Hän pelasi useissa Suomen juniorimaajoukkueissa ja kuusi ottelua A-maajoukkueessa. Hän oli pelipaikaltaan laitahyökkääjä.

Ääritalo palasi TPS:n riveihin kaudella 2005 Aston Villan organisaatiosta. Hän siirtyi Englantiin tammikuussa 2003. Hänestä olivat kiinnostuneita myös Manchester United, Arsenal FC ja useiden hollantilaisseurojen ohessa Feyenoord.

Kaudella 2006 Ääritalo teki ensimmäisen liigamaalinsa Turun paikallisottelussa FC Interiä vastaan. Kauden jälkeen hänet valittiin vuoden liigatulokkaaksi pelaajien äänestyksessä ja hän voitti myös katsojien äänestämän Pohjolan vakuuttaja -kisan.

Ensimmäisen A-maaottelunsa Ääritalo pelasi Viroa vastaan toukokuussa 2010. Hän on pelannut kaikkiaan kuusi A-maaottelua, joista yksi kuului EM-kisojen karsintaan, ja teki maalin tammikuussa 2012 Trinidad ja Tobagoa vastaan.

Ääritalo on edustanut lähes koko uransa ajan Turun Palloseuraa. Kaudella 2011 hän teki Veikkausliigassa 11 maalia sekä kausina 2007 ja 2012 kahdeksan maalia. TPS:n pudottua Veikkausliigasta kauden 2014 päätteeksi Ääritalo siirtyi FC Lahteen. Lahdessa hän pelasi yhden kauden ja esiintyi yhteensä 23 ottelussa ennen siirtymistään Kuopion Palloseuraan, jota hän edusti myös yhden kauden ajan ja jossa hän pelasi 30 liigaottelua. Kaudelle 2017 Ääritalo palasi takaisin Ykkösessä pelanneeseen TPS:ään. Kaudella 2018 hän pelasi TPS:n joukkueessa Veikkausliigassa 29 ottelua ja teki niissä kahdeksan maalia. Kauden 2019 TPS pelasi Ykkösessä mutta nousi jälleen kaudeksi 2020 Veikkausliigaan. Ääritalo teki joukkueensa ensimmäisen maalin lokakuussa 2019 pelatussa ja TPS:n 0–3-vierasvoittoon päättyneessä ratkaisevassa liigakarsintaottelussa Kokkolan Pallo-Veikkoja vastaan. Tämän jälkeen hän ilmoitti lopettavansa uransa kauden 2020 päätteeksi.

## Lähteet
* Mika Ääritalo Playerhistory-sivustolla 

### Viitteet

## Aiheesta muualla
*Pelaajakortti Veikkausliiga.comissa
Helen Dunmore

**Helen Dunmore** (12. joulukuuta 1952 Yorkshire, Englanti – 5. kesäkuuta 2017) oli brittiläinen runoilija sekä lasten- ja nuortenkirjailija.

## Elämä ja ura
Dunmore opiskeli englannin kieltä Yorkshiren yliopistossa. Ennen ensimmäisen kirjansa julkaisua hän asui kaksi vuotta Suomessa. Dunmore työskenteli englannin opettajana Turussa. Hänen teoksensa *House of Orphans* sijoittuu Suomen sortovuosien aikaan.

Dunmore sai Orange-palkinnon romaanistaan *A Spell of Winter* vuonna 1996. Hänen teoksensa *The Siege* oli ehdolla Whitbread-palkinnon ja Orange-palkinnon saajaksi. Hän matkusti ja luennoi monissa paikoissa ympäri maailmaa, myös Suomessa.

Dunmore kertoi maaliskuussa 2017 sairastavansa syöpää, johon hän kuoli 5. kesäkuuta 2017.

## Teoksista
Dunmore aloitti kirjailijanuransa 1980-luvun alussa julkaisemalla ensimmäisen runokirjansa *The Apple Fall* (1983). Ensimmäinen romaani *Zennor in Darkness* ilmestyi kymmenen vuotta myöhemmin. Se kertoo kirjailija D. H. Lawrencen ja hänen saksalaissyntyisen vaimonsa Friedan elämästä toisen maailmansodan aikana Zennor-nimisessä kaupungissa. Dunmore kertoi olevansa kiinnostunut D. H. Lawrencen, Katherine Mansfieldin ja Virginia Woolfin kaunokirjallisesta tuotannosta.

Dunmoren ensimmäinen suomennettu romaani oli *Keskustelua kuolleiden kanssa* (*Talking to the Dead*, 1996), jossa nuori taiteilija, valokuvaaja Nina, matkustaa sisarensa kutsusta tämän luokse maaseudulle. Sisar Isabel on toipumassa keisarinleikkauksesta ja haluaa Ninan auttavan taloustöissä. Kuumin kesä miesmuistiin ei ole ainoa tekijä, joka aiheuttaa ahdistusta ja pahaa oloa. Sisarusten menneisyydestä käy ilmi seikkoja, jotka kumpikin haluaisi unohtaa ja vaientaa kuoliaaksi. Tapahtumat etenevät omalla voimallaan eteenpäin kohti lopullista, yllättävää päätöstään.

Dunmoren runoutta on ilmestynyt suomennettuna *Kuuna päivänä* -kokoelmassa (2003).

## Bibliografia
### Runokokoelmat
* *The Apple Fall* (1983)
* *The Sea Skater* (1986)
* *The Raw Garden* (1988)
* *Short Days, Long Nights: New and Selected Poems* (1991)
* *Glad Of These Times* (2007)
Lähde

### Romaanit
* *Zennor in Darkness* (1993)
* *A Spell of Winter* (1995)
* 
* *Your Blue-Eyed Boy* (1998)
* *With Your Crooked Heart* (1999)
* *The Siege* (2001)
* *Mourning Ruby* (2003)
* *House of Orphans* (2006)
* *The Betrayal* (2010)
* *The Greatcoat* (2012)
* *The Lie* (2014)
* *Exposure* (2016)
Lähde

### Nuortenkirjat
; Ingo-sarja
* 
* 
* 
* 
* *Stormswept* (2012)

## Lähteet

## Aiheesta muualla
*
Tignes

**Tignes** on ranskalainen kunta, joka sijaitsee Rhône-Alpesin alueella ja Savoien departementissa.

## Maantiede
Tignesin kunta on eräs korkeimmalla sijaitsevista vakinaisesti asutuista kuntayhteisöistä Euroopassa. Varsinaisen kylän korkein kohta on 2&nbsp;127 metriä ja kylässä asuu vakinaisesti lähes 2&nbsp;200 asukasta. Kylä sijaitsee laaksossa, jonka halki virtaa Isère-joki, joka laskee Rhône-jokeen lähellä Valenvcen kaupunkia.

## Talviurheilukeskus
Kunta on tunnettu talviurheilukeskus. Kaikkein korkeimpien huippujen alueella voidaan harrastaa hiihtämistä myös kesäisin, joten osa hiihtokeskuksista on avoinna ympäri vuoden. Tignes on muodostanut naapurikunnan Val d'Isèren kanssa yhteistyössä Espace Killyn laskettelualueen, jossa on hoidettuja rinteitä 300 kilometriä.

## Historia
Ennen toista maailmansotaa Tignesin kunta ja kylä olivat lähes tuntemattomia ja niin Ranskan historian puitteissa kylän historia ei yllä edes eiliseen, vaan se on kokonaisuudessaan nykyisyyttä.

*Vuonna 1933 hallinto alkoi suunnitella alueelle suurta patorakennelmaa, mutta asukkaat saivat asiasta tiedon vasta vuonna 1941. Patoamistyöt aloitettiin vuonna 1946 ja kylä peittyi lopullisesti veden alle vuonna 1952. Sitä ennen oli kylän hautausmaa siirretty uuteen paikkaan, räjäytetty talot ja mellakkapoliisi oli poistanut muuttoa vastustavat asukkaat. Nykyisin kylässä voi vierailla vain joka kymmenes vuosi, kun vuosihuollon tähden keinojärvi kuivataan. Seuraava kerta on todennäköisesti vuonna 2010.
*Vuonna 1956 alkoivat 2&nbsp;100 metrin korkeudessa sijaitsevan Tignesin luonnonjärven läheisyydessä hiihtokeskuksen rakennustyöt.
*Vuodesta 1968 lähtien aluetta on kehitetty voimakkaasti ja sinne on rakennettu erittäin korkeatasoisia huviloita, jotka ovat tuoneet alueelle varakkaita lomailijoita.
*Vuoden 1992 talviolympialaiset pidettiin osittain kylässä, eritoten siellä tapahtuivat kumparehiihdon kilpailut.

## Lähteet

## Aiheesta muualla

* Sivu joka kertoo enemmän Tignesin kylästä 
* Tignesin tietoja Ranskan Institut Géographique Nationalin sivuistoilla
* Tignes, tietoja Ranskan tilastokeskuksen sivuilla 
* Tignesin tietoja Quid-tietokannassa
* Valokuvia Tignesistä
Kirottu koodi

**Kirottu koodi** on Ilkka Remeksen nuorille kirjoittama jännitysromaani, jossa seikkailee muistakin Remeksen kirjoista tuttu Aaro Korpi. Se julkaistiin vuonna 2006 WSOY:n kustantamana. Romaanin päällyksen on tehnyt Sami Saramäki.

## Lähteet

## Aiheesta muualla
*Kirjan esittely WSOY:n sivuilla
Thomas Jane

**Thomas Jane** (oik. Thomas Elliott III; s. 29. tammikuuta 1969 Baltimore, Maryland, Yhdysvallat) on yhdysvaltalainen näyttelijä. Hän on näytellyt muun muassa elokuvissa *[[Deep Blue Sea]]* (1999), *[[Epäilyksen alaisena]]* (2000), *[[Tuomari (elokuva)|Tuomari]]* (2004), *[[Unensieppaaja]]* (2003), *[[Crow 2 – enkelten kaupunki]]* ja *[[The Mist – usva]]* (2007), Hung (2009-2011) HBO.

Nuorena Jane toimi Hollywoodissa katusoittajana.

Jane oli naimisissa näyttelijä Patricia Arquetten kanssa vuosina 2006–2011. Heillä on vuonna 2003 syntynyt tytär. 

## Lähteet

## Aiheesta muualla

*
Birgit Õigemeel

**Birgit Sarrap**, o.s. **Õigemeel**, (s. 24. syyskuuta 1988) on virolainen laulaja, joka voitti vuonna 2007 paikallisen Idols-kilpailun, *[[Eesti otsib superstaari]]n*, ensimmäisen tuotantokauden. Vuonna 2013 hän osallistui kappaleella ”Et uus saaks alguse” Eurovision laulukilpailuun voitettuaan maaliskuussa Eesti Laul -kilpailun. Keväästä 2015 alkaen hänen taiteilijanimensä on ollut **Birgit**.

Õigemeel avioitui Thaimaassa 15. maaliskuuta 2015 musiikkiliikemies Indrek Sarrapin kanssa. Avioitumisen myötä hänen sukunimensä vaihtui ja hän otti taiteilijanimekseen pelkän etunimensä Birgitin. Pariskunnalla on 8. lokakuuta 2013 syntynyt poika Simeon.

## Diskografia
**Birgit Õigemeel* (2008)
**Ilus aeg* (2008)
**Teineteisel pool* (2009)
**Uus algus* (2013)

## Singlet
**Kas tead, mida tähendab...* 
**365 Days* 
**Homme*
**Ise* 
**Last Christmas*
**Talve võlumaa*
**Moonduja*
**See öö*
**Põgenen*
**Iialgi*
**Eestimaa suvi*
**Parem on ees*
**You're not alone*
**[[Et uus saaks alguse]]*

## Lähteet

## Aiheesta muualla
Speedway

**Speedway** voi tarkoittaa seuraavia asioita:

* speedway, moottoriurheilulaji
* jääspeedway, moottoriurheilulaji
* Speedway, kaupunki Indianassa, Yhdysvalloissa
* *[[Speedway (Hausmyllyn albumi)|Speedway]]*, Hausmylly-yhtyeen albumi vuodelta 1997
* *[[Speedway (Elvis Presleyn albumi)|Speedway]]*, Elvis Presleyn albumi vuodelta 1968
* *[[Vauhdin vaarassa tytön tähden]]* (*Speedway*), mykkäelokuva vuodelta 1929
* *[[Speedway – vauhtihullut]]* (*Speedway*), Elvis Presleyn tähdittämä elokuva vuodelta 1968
* yleisnimitys ovaalin muotoisille kilparadoille Pohjois-Amerikassa.
Wes Borland

**Wesley Louden ”Wes” Borland** (s. 7. helmikuuta 1975 Richmond, Virginia) on yhdysvaltalainen kitaristi. Hän on tullut tunnetuksi työstään yhtyeessä Limp Bizkit. 

Borland muutti lapsena perheineen Floridaan isän saatua pastorinviran presbyteerikirkosta. Hän hyväksyi 1990-luvun puolessavälissä Limp Bizkitin perustajajäsenien tarjouksen liittyä yhtyeeseen kitaristiksi.

Borland oli mukana Limp Bizkitin kolmella ensimmäisellä studiojulkaisulla. Hän kuitenkin erosi yhtyeestä 12. lokakuuta 2001, koska koki yhtyeen rajoittaneen hänen taiteellista vapauttaan. Borland liittyi yhtyeeseen uudelleen vuosiksi 2004–2006.

Borlandilla on ollut useita omia musiikkiprojektejaan, mutta yksikään niistä ei ole menestynyt kansainvälisesti yhtä hyvin kuin Limp Bizkit. Hän harrastaa myös kuvataidetta ja vaikuttaa tällä hetkellä yhtyeessä Black Light Burns.

Elokuussa 2008 Marilyn Manson ilmoitti Borlandin liittyneen kitaristiksi Mansonin yhtyeeseen. Borland soitti Mansonin kanssa ainoastaan kahdella keikalla, Koreassa ja Los Angelesissa. Hän jätti Mansonin yhtyeen alkuvuodesta 2009 liittyäkseen jälleen takaisin Limp Bizkitiin.
Sam Rivers (basisti)

**Samuel Robert ”Sam” Rivers** (2. syyskuuta 1977 Jacksonville, Florida – 18. lokakuuta 2025) oli yhdysvaltalainen nu metal -muusikko. Hän oli Limp Bizkit -yhtyeen basisti ja yksi sen perustajajäsenistä. 

Limp Bizkitin rumpali John Otto on Sam Riversin serkku. Rivers oli yhtyeen nuorin jäsen ja meni vuonna 2001 naimisiin tyttöystävänsä Kinter Atkinsin kanssa. 

Rivers on Limp Bizkit -uransa ohella myös tuottanut muiden esittäjien levytyksiä.

## Lähteet
Sam Rivers

**Sam Rivers** -nimisiä henkilöitä ovat:

* Sam Rivers (1923–2011), yhdysvaltalainen jazzmuusikko
* Sam Rivers (1977–2025), Limp Bizkitin basisti.
HIFK Kaukalopallo

**HIFK Kaukalopallo** on suomalainen kaukalopallojoukkue. Kaudella 2006–2007 joukkue pelasi III-divisioonassa, jossa se voitti mestaruuden voittamalla finaaliottelussa MyPS:n lukemin 14–8. Mestaruuden myötä seura nousi kaudeksi 2007–2008 II-divisioonaan. HIFK:lla on kaukalopallosta viisi Suomen mestaruutta, joista yhden voitti sen kakkosjoukkue.

## Saavutukset
* Suomen mestari 5 kertaa: 1977, 1978, 1979, 1980, 1984
* SM-pronssia 2 kertaa: 1981, 1985
* Naisten EM-kultaa yhden kerran.

## Lähteet

## Aiheesta muualla
* Viralliset kotisivut 
* Kauden 2013–14 SM-sarjajoukkueet. Yle Uutiset 22.8.2013. Viitattu 8.4.2013.
John Otto

**John Everett Otto** (s. 22. maaliskuuta 1977 Jacksonville, Florida, Yhdysvallat) on Limp Bizkitin rumpali. Hän oli mukana perustamassa yhtyettä vuonna 1994. Basisti Sam Rivers on hänen serkkunsa.

John Otto kuuluu yhä Limp Bizkitin kokoonpanoon. Hänellä on kaksi lasta.

## Lähteet
Becki Newton

**Becki Newton** (oik. **Rebecca Sara Newton**; s. 4. heinäkuuta 1978 New Haven, Connecticut, Yhdysvallat) on yhdysvaltalainen näyttelijä. Hänen tunnetuin roolinsa on Amanda Tanenina komediasarjassa *[[Ruma Betty]]* vuosina 2006–2010. Hän näytteli *[[Weird Loners]]* -televisiosarjassa vuonna 2015.

Newton kasvoi Guilfordissa Connecticutissa. Hän on suorittanut Pennsylvanian yliopistossa tutkinnon Euroopan historiassa. Hän on käsikirjoittanut ja toiminut juontajana yhdysvaltalaisella TBS-kanavalla julkkiksia haastattelevassa ohjelmassa *Movie Junky*. Hänellä oli myös pieni rooli *[[Siskoni on noita]]* -sarjan seitsemännen tuotantokauden viimeisessä jaksossa. Newton näytteli myös sarjassa *[[Ensisilmäyksellä]]* Neil Patrick Harrisin näyttelemän Barney Stinsonin tyttöystävää Quinniä.

## Aiheesta muualla
*
Saint Patrick (Dominica)

**Saint Patrickin alue** on yksi Dominican kymmenestä hallinnollisesta alueesta. Alue rajautuu Saint Georgeen, Saint Lukeen ja Saint Markiin lännessä ja Saint Davidiin pohjoisessa. Alueen pinta-ala on 84,4&nbsp;km² ja väkiluku vuonna 2011 oli 7&nbsp;622.

Grand Bay (tunnetaan myös nimellä Berekua) ja La Plaine ovat alueen suurimmat asutuskeskukset. Muita kyliä ovat:
*Bagatelle
*Bellevue Chopin
*Delices
*Dubuc
*Fond St. Jean
*Geneva
*Pichelin
*Petite Savanne
*Stowe
*Tete Morne

## Lähteet

## Aiheesta muualla
Roppō

**Roppō** (; ) viittasi alun perin Japanin lain kuuteen pääosaan. Termiä käytetään myös yleisesti viittaamaan lain kuuteen pääalueeseen.

Kuusi lakia ovat:

#Siviilioikeus ( &ndash; 1896)
#Kauppaoikeus ( &ndash; 1899)
#Rikosoikeus ( &ndash; 1907)
#Japanin perustuslaki ( &ndash; 1946)
#Rikosprosessi ( &ndash; 1948)
#Siviiliprosessi ( &ndash; 1996)

Sana roppō on muunnos Japaniin Meiji-kauden alussa tuodun Ranskan lakikokoelman *[[Code Civil|Code Napoléon]]in* nimestä, japaniksi *Napoleon go-hōten* (). Vaikka *Code Napoléon* koostui viidestä pääosasta, japanilaiset lisäsivät omaan kokoelmaansa perustuslakinsa, ja kokoelman nimitykseksi tuli "roppō".

Lainsäädäntö on Japanissa usein niukkaa. Lakikirja *Roppō zensho*, joka muistuttaa kooltaan suurta sanakirjaa, sisältää kaikki kuusi lakia sekä muita Japanin parlamentin säätämiä lakeja.
Varde

**Varde** on Tanskassa Etelä-Tanskan alueella sijaitsevan Varden kunnan keskustaajama. Vuoden 2012 alussa taajamassa oli 13 416 asukasta.

Varde on keskiajalla perustettu kaupunki, ja se sijaitsee Jyllannin niemimaan länsirannikolla.

## Historia
Varden kaupungin tarkkaa ikää ei tiedetä, mutta ensimmäiset kirjalliset lähteet mainitsevat sen vuoden 1100 tienoilla, ja sen arvellaan olleen olemassa jo varhaiskeskiajalla. Kaupunki on kasvanut merenkulkijoille suojaisaan jokisuuhun, joka on ollut myös maanteiden risteyskohta sopivalla etäisyydellä merestä ollakseen turvallinen. Tuolloin kaupunkia suojasi myös linnoitus. Noin vuonna 1300 linnoitus muutti kaupungin eteläpuolelle pienelle saarelle. Molempien linnoituksien sijaintipaikoilta on löytynyt muinaisesineistöä, jota on näytteillä Varden museossa. Vaikka kaupunki ei ole koskaan ollut suuri, on siellä jo keskiajalla ollut kaksi kirkkoa..

Varden Pyhän Jaakobin kirkon vanhimmat osat edustavat jo romaanista arkkitehtuuria 1000-luvun alkupuolelta, kun taas kirkon torni on peräisin myöhäiskeskiajalta. Kirkkoa on myös myöhempinä aikoina laajennettu..

Varde sai kaupunkioikeudet () vuonna 1442. Kaupunki paloi melkein kokonaan 1821, joten Pyhän Jaakobin kirkko jäi lähes ainoana keskiajalta peräisin olevana rakennuksena jäljelle..


Kuva:Varde - Restaurant Sillasens Hus.jpg|Tulipalosta säästynyt "Sillasens Hus" vuodelta 1797 torin laidalla.
Kuva:Museet for Varde by og omegn.jpg|Varden museo.
Kuva:Varde - Det Gamle Rådhus.jpg|Vanha raatihuone.


## Lähteet

## Aiheesta muualla

* Varden kunnan kotisivut 
* Varde-portaali  
* Varden matkailutoimisto 
* Museoita ja muita kohteita
Dallas-Kalevala

**Dallas-Kalevala** on suomalaisen arkkitehti- ja taiteilijapari Casagrande & Rintalan automatkaan Suomesta Japaniin perustuva näyttely ja taideteos Demeter kansainvälisessä ympäristötaidenäyttelyssä Obihirossa Hokkaidon saarella Japanissa vuonna 2002. 

Casagrande & Rintala ajoivat Land Rover -maastoautolla Suomesta Japaniin Venäjän ja Siperian halki. Matkan aikana he valokuvasivat venäläisiä mummoja, keräsivät vanhoja kirveitä ja äänittivät paikallisia radiokanavia.  Matkan aikana kerätystä materiaalista tehtiin ympäristötaideteos Obihiron kaupungissa sijaitsevaan 24 hevosen talliin. Matka kesti 24 päivää. 

## Lähteet

## Aiheesta muualla
*Casagrande Laboratory: Dallas-Kalevala Images 
*Suomi-Venäjä -seura: Autolla halki Venäjän
*EGGO: Finland - Russia - Japan
David R. Ellis

**David Richard Ellis** (8. syyskuuta 1952 Santa Monica, Kalifornia – 7. tammikuuta 2013 Johannesburg, Etelä-Afrikka) oli yhdysvaltalainen elokuvaohjaaja ja entinen sijaisnäyttelijä.

Hän harrasti nuorena lainelautailua ja alkoi esiintyä pikkurooleissa elokuvissa teini-ikäisenä. Surffausharrastuksensa ansiosta hän pääsi stunt-tehtäviin 1970-luvun puolivälistä asti. Ohjaajana hän aloitti elokuvalla *[[Kotia kohti II – Seikkailu San Franciscossa]]* vuonna 1996, mutta tuli laajemmin tunnetuksi vuonna 2006 ohjatessaan elokuvaa *[[Snakes on a Plane]]*. Tämän elokuvan suunnitteluun osallistui lukuisia sen tulevia faneja, jotka estivät elokuvan nimen vaihtamisen ja tekivät sille omia mainosjulisteitaan.

## Filmografia
* *[[Kotia kohti II – Seikkailu San Franciscossa]]* (*Homeward Bound II: Lost in San Francisco*) (1996)
* *[[Final Destination – viimeinen määränpää 2]]* (2003)
* *[[Cellular]]* (2004)
* *[[Snakes on a Plane]]* (2006)
* *[[Asylum (vuoden 2008 elokuva)|Asylum]]* (2008)
* *[[The Final Destination 3D]]* (2009)
* *[[Shark Night]]* (2011)

## Lähteet

## Aiheesta muualla
*
Latinankielinen Wikipedia

**Latinankielinen Wikipedia** () on Wikipedian latinankielinen versio. Vicipaedia aloitti vuonna 2002 lähinnä antiikkiin suuntautuneena projektina, mutta myöhemmin se on laajentunut käsittelemään kaikenlaisia aiheita muiden laajojen Wikipedioiden tapaan. Vicipaedia Latina on saanut kasvavassa määrin erilaista asiantuntemusta edustavia kirjoittajia, ja samalla artikkelien kieliasu on huomattavasti parantunut.

Tavoitteena on noudattaa klassillisen tai filologisen latinan kieliopillista normia. Sanojen valinnassa pyritään noudattamaan klassillista perinnettä, mutta moderneista asioista puhuttaessa on omaksuttu *[[Nuntii Latini]]* -tyyppinen pragmaattisuus, jossa pyritään harkituilla sanalainoilla täsmälliseen ilmaisuun. Ennen uudissanojen käyttöönottoa asioista yleensä keskustellaan varsin perusteellisesti. Artikkelien kieli on luonnollisesti latina, mutta keskusteluissa on mahdollista käyttää useita kieliä aina tarpeen mukaan.

Tavoitteena on myös luoda oppimisalusta (Porta Eruditionis) koululaisille ja latinasta kiinnostuneille aikuisopiskelijoille. 

Vicipaedia Latinassa on noin  artikkelia.

## Huomautukset
Ketšuankielinen Wikipedia

**Ketšuankielinen Wikipedia** (Wikipidiya) on Wikipedian ketšuankielinen versio.

## Tilastot
*9. joulukuuta 2006 – 1&nbsp;000 artikkelia.
*21. helmikuuta 2007 – 2&nbsp;000 artikkelia.
*11. heinäkuuta 2007 – 2&nbsp;657 artikkelia.
*20. joulukuuta 2009 – 15&nbsp;000 artikkelia.
* 1. lokakuuta 2012 – 17&nbsp;380 artikkelia.
Tarn

**Tarn** () on Ranskan departementti numero 81, joka on saanut nimensä Tarnjoen mukaan. Departementti sijaitsee Etelä-Ranskassa entisellä Oksitanian  hallintoalueella. Departementti on pinta-alaltaan 5&nbsp;758 neliökilometriä ja siellä on 377&nbsp;675 asukasta (2011). Tarnin pääkaupunki on Albi. Tarn on jaettu edelleen kahteen arrondissementtiin, 46 kantoniin ja 324 kuntaan.

Tarnin departementti syntyi Ranskan vallankumouksen yhteydessä 4. maaliskuuta 1790. Tarn muodostettiin osasta Languedocin provinssia.

## Katso myös
* Luettelo Tarnin kunnista

## Lähteet

## Aiheesta muualla

* Tarnin departementin kotisivut
Pointe Michel

**Pointe Michel** on pieni kaupunki St. Luken alueella Dominican lounaisosassa pääkaupunki Roseausta etelään. Vuoden 2011 väestönlaskennan mukaan siellä asui 1&nbsp;667 asukasta.

## Lähteet

## Aiheesta muualla
Östersundin raatihuone

**Östersundin raatihuone** () on rakennus Östersundin kaupungissa, Jämtlandin läänissä Ruotsissa. Se on rakennettu vuosina 1909–1912 arkkitehti Frans Bertil Wallbergin piirustusten pohjalta. Rakennusmestarina toimi Johan August Hellström. Rakennus edustaa kansallisromanttista tyyliä, jossa moderni pohjoiseurooppalainen tiiliarkkitehtuuri kohtaa jämtlantilaisen rakennusperinteen.

## Aiheesta muualla